देवेन्द्र सिंह/भरतपुर: केरल के कोच्चि में 12 अक्टूबर को एक ही रात में 5 एटीएम लूट गिरोह के तार राजस्थान के भरतपुर जिले के मेवात इलाके से जुड़े होने का मामला सामने आया है. जिसके बाद केरल पुलिस ने लूट की वारदात को अंजाम देने वाले गिरोह के एक शातिर अपराधी को भरतपुर पुलिस की मदद से जुरहेरा थाने के थलचाना गांव से गिरफ्तार किया है. जिसने अपने 4 साथियों के साथ मिलकर इस वारदात को अंजाम दिया था.